
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας δημόσιας δασικής έκτασης εμβαδού διακο- 
σίων τριάντα επτά τετραγωνικών μέτρων (237 τ.μ.) στη θέση 
Τσούκα περιφέρειας Κοινότητος Στροπώνων Ν. Εύβοιας. ... 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομουμένου ακινή¬ 
του, που βρίσκεται εντός του ρυμοτομικού σχεδίου κοινότητας 
Βριλησσίων (Ν. Αττικής) και ταυτόχρονης πραγματοποίησης μέ¬ 


ρους αυτής. 2 

ΑΠΟΦΑΣΕΙΣ 

Ανάκληση της 96/9.6.89 απόφασης Νομάρχου Θεσσαλονίκης, που 
δημοσιεύθηκε στο Φ.Ε.Κ. 405/16.6.89, (τεύχος Δ'). 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 644 (1) 

Κήρυξη αναδασωτέας δημόσιας δασικής έκτασης εμβαδού διακοσίων 
τριάντα επτά τετραγωνικών μέτρων (237 τ.μ.) στη θέση Τσούκα πε¬ 
ριφέρειας Κοινότητος Στροπώνων Ν. Εύβοιας. 

Ο ΔΙΕΥΘΥΝΤΗΣ ΔΑΣΩΝ Ν. ΕΥΒΟΙΑΣ 
Έχοντας υπόψη: 

1. Τις δ/ξεις για Διοικητική Αποκέντρωση και την 550/18/ 


15.1.1986 απόφαση του Νομάρχου Εύβοιας «περί αναθέσεως αρμοδιο¬ 
τήτων υπογραφής υπηρεσιακών εγγράφων». 

2. Τις δ/ξεις του άρθρου 117 παρ. 3 του Συντάγματος της Χώρας. 

3. Τις δ/ξεις του Ν. 998/79 «περί προστασίας Δασών και Δασικών 
εκτάσεων της Χώρας και ειδικότερα: 

α) του άρθρου 41 παρ. 1 

β) του άρθρου 38. 

4. Τις δ/ξεις των δ/γών του Υπ. Γεωργίας 

α) 160417/1180/8.7.80, 
β) 182447/3049/24.9.80. 

5. Τηναριθμ. Ζ/821/4.3.1990 αναφορά του Δασαρχείου Χαλκίδας 
περί κηρύξεως ως αναδασωτέας της αναφερομένης δασικής έκτασης 
που εκχερσώθηκε από τον Γεώργιο Αθαν. Παπαβασιλείου, κάτοικο 
Στροπώνων, αποφασίζουμε: 

Κηρύσσομε ως αναδασωτέα με σκοπό τη διατήρηση του χαρακτήρα 
του δάσους και την προστασία και ανάπτυξη της δασικής βλαστήσεως 
κ.λπ. την δημοσία δασική έκταση διακοσίων τριάντα επτά τ.μ. (237 
τ.μ.) που βρίσκεται στη θέση Τσούκα Κοινότητος Στροπώνων Ν. Εύ¬ 
βοιας και προσδιορίζονται από τα στοιχεία ΑΒΓΔΑ και με όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με αγρόκτημα ίδιου 

όπως φαίνεται στο συνημμένο τοπογρ. διάγραμμα που αποτελεί ανα¬ 
πόσπαστο μέρος της παρούσης απόφασης. 

Χαλκίδα, 22 Μαρτίου 1990 

Με εντολή Νομάρχη 
Ο Διευθυντής Δασών 
ΗΛΙΑΣ Π. ΚΑΠΡΑΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης ρυμοτομουμένου ακινήτου, 

που βρίσκεται εντός του ρυμοτομικού σχεδίου κοινότητας Βριλησ- 

σίων (Ν. Αττικής) και ταυτόχρονης πραγματοποίησης μέρους αυ¬ 
τής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154), 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57) ' 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά όργανα» (Α’ 137). 

6. Την υπ’ αριθ. 2545/1988 πράξη συναίνεσης των Αγριππίνας 
Βούλγαρη, Κωνσταντίνας Βλαχάκη και Αλεξάνδρου Βούλγαρη απο¬ 
κλειστικών κυρίων του παρακάτω περιγραφομένου ακινήτου. 

7. Τις υπ’ αριθ. 395/1988 και 231/1989 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλλοντος. 

8. Την υπ’ αριθ. 40022/13.7.1989 απόφαση του Υπουργού Περι¬ 
βάλλοντος, Χωροταξίας και Δημοσιών Έργων για προέγκριση της σχε¬ 
τικής τεχνικής μελέτης, με πρόταση του Υπουργού Περιβάλλοντος, 
Χωροταξίας και Δημοσίων Έργων. 

9. Την υπ’ αριθ. 2803/26.7.1989 πράξη της συμβολαιογράφου 
Αθηνών Καλιόπης Δομάζου-Σπαθή για εκχώρηση δικαιωμάτων απο¬ 
ζημίωσης από ρυμοτομία στην Κοινότητα Βριλισσίων Αττικής. 

Με πρόταση του Υπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ρυμοτομου¬ 
μένου με το από 12.9.1974 (Δ' 238) Π. Δ/γμα Τμήματος του ακινή¬ 
του (βαρυνομένου), που βρίσκεται εντός του ρυμοτομικού σχεδίου κοινό¬ 
τητας Βριλησσίων (Ν. Αττικής) επί των οδών Ηπείρου και Κρήτης, του 
οποίου την αποκλειστκή κυριότητα έχουν οι παραπάνω αιτούντες τη με¬ 
ταφορά του συντελεστή δόμησης όπως το ρυμοτομούμενο τμήμα του 
βαρυνομένου ακινήτου, για το οποίο υφίσταται δικαίωμα μεταφοράς συ¬ 
ντελεστή δόμησης, φαίνεται με τα αριθμητικά στοιχεία 64, 65, 74, 
100,141,140,138, 99, 98, 97, 96, 95, 73, 64 στο σχετικό πρωτό¬ 
τυπο διάγραμμα σε κλίμακα 1:200 που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την υπ’ αριθ. 21500/ 
1990 πράξη του και που συνοπτικό του αντίτυπο δημοσιεύεται με το 
παρόν διάταγμα. 

2, Τα ειδικότερα στοιχεία του βαρυνομένου ακινήτου και της μεταφο¬ 


ράς συντελεστή δόμησης είναι τα εξής: 

α) Εμβαδόν ρυμοτομουμένου ακινήτου για το οποίο υφίσταται δικαί¬ 
ωμα μεταφοράς: 462,80 τ.μ. 

β) Ποσοστό κάλυψης: 40%. 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1. 

δ) Μεταφερόμενες δομήσιμες επιφάνειες που αντιστοιχούν σ’ αυτό 
462,80 X 1 = 462,80 τ.μ. 

Άρθρο 2 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερόμενου συντελεστή δόμησης και δη κατά 281,80 τ.μ. 
από το περιγραφόμενο σ’ αυτό βαρυνομένο ακίνητο, στο εναπομένον 
μετά τη ρυμοτομία ακίνητο (ωφελούμενο) όπως αυτό φαίνεται με στοι¬ 
χεία ΑΒΓΔΕΖΑ στο παραπάνω διάγραμμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 309,90 τ.μ. που αντιστοιχεί σε 281,80 τ.μ. του 
βαρυνομένου ακινήτου (185,12 τ.μ. από ισόγειο και 96,68 από ορό¬ 
φους). . 

•3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου 1092,30 τ.μ. 

β) Ποσοστό κάλυψης: 21,39%. 

γ) Συντελεστής δόμησης: 1,2837. 

δ) Μέγιστο επιτρεπόμενο ύψος του ανεγερθησομένου κτιρίου: είκοσι 
ένα (21,00) μέτρα. 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθ. 21500/1990 πράξη του και που συνοπτικό του αντίτυπο δη¬ 
μοσιεύεται με το παρόν διάταγμα. 

Άρθρο 3 

1. Εγκρίνεται η χορήγηση τίτλου μεταφοράς συντελεστή δόμησης 
στο όνομα των παραπάνω ιδιοκτητών Αλεξάνδρου Βούλγαρη, Αγριππί- 
νας Βούλγαρη και Κωνσταντίνας Βλαχάκη, για το υπολειπόμενο και μη 
χρησιμοποιηθέν εμβαδόν 181,00 τ.μ. (462,80 - 281,80) από ορό¬ 
φους. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 2 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ I. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. Γρ. Ν. 176 (3) 

Ανάκληση της 96/9.6.89 απόφασης Νομάρχου Θεσσαλονίκης, που 
δημοσιεΰθηκε στο Φ.Ε.Κ. 405/16.6.89, (τεύχος Δ'). 

Η ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Την 96/9.6.89 απόφαση Νομάρχη Θεσσαλονίκης (Φ.Ε.Κ. 
405Δ/16.6.89), με την οποία βεβαιώθηκε η μερική αυτοδίκαιη ανά¬ 
κληση της απαλλοτρίωσης που κηρύχθηκε με το από 25.6.1960 Β.Δ. 
(Φ.Ε.Κ. Δ. 97/12.7.1960). 

2. Το άρθρο 6 του Ν. 3200/1955 «περί διοικητικής αποκεντρώ- 
σεως». 

3. Το άρθρο 71 παρ. 6 του Π.Δ. 611/77 «περί Υπαλληλικού Κώδι- 
κος». 

4. Το Ν.Δ. 797/30.12.70 (Φ.Ε.Κ. 1Α/1.1.1971) «περί αναγκα¬ 
στικών απαλλοτριώσεων». 

5. Το 22418/904/21.2.90 έγγραφο Υπουργού ΠΕ.ΧΩ.Δ.Ε., περί 
αποδοχής της 948/89 γνωμοδότησης της Νομικής Δ/νσης του Υπ. 
ΠΕ.ΧΩ.Δ.Ε. 

6. Την από 5.2.90 αναφορά του Προϊσταμένου της Δ/νσης Εσωτερι¬ 
κών Νομαρχίας Θεσσαλονίκης, σχετικά με την έκδοση της 96/9.6.89 
απόφασης Νομάρχη Θεσσαλονίκης. 

7. Το Π.Δ. 13017/15.3.90 έγγραφο της Δ/νσης Πολεοδομίας, 
αφού σκεφθήκαμε, 

επειδή: 

1. Ο Νομάρχης Θεσσαλονίκης με την παραπάνω απόφαση βεβαίωσε 
ότι ανακλήθηκε αυτοδίκαια η απαλλοτρίωση που κηρύχθηκε με το από 
25.6.1960 Β.Δ. (Φ.Ε.Κ. Δ. 97/12.7.1960), παρά την οδό Αγ. Στε¬ 
φάνου του συνοικισμού 40 Εκκλησιών του Δήμου Θεσσαλονίκης, ως 
προς έκταση 147 τ.μ., για τους λόγους και με την αιτιολογία που ανα- 
φέρονται στην ίδια απόφαση, ειδικότερα δε γιατί δεν συντελέστηκε 
εμπρόθεσμα η απαλλοτρίωση ως προς την έκταση αυτή. 

2. Η απόφαση αυτή, όπως προέκυψε από υπηρεσιακό έλεγχο, εκδό- 
θηκε παράτυπα, γιατί δεν ζητήθηκε και δεν υπήρξε γι’ αυτή σχετική ει¬ 
σήγηση της αρμόδιας Δ/νσης Πολεοδομίας Θεσσαλονίκης, κατά παρά¬ 
βαση των σχετικών διατάξεων (άρθρο 6 Ν. 3200/55 κ.λπ.). Εξ άλλου 
ο αριθμός πρωτοκόλλου της απόφασης συμπίπτει με αυτόν άλλου εγ¬ 
γράφου, ούτε η απόφαση πρωτοκολλήθηκε σε άλλο αριθμό. 

Το πρωτότυπο της απόφασης αυτής (δακτυλογραφημένο) με την 
υπογραφή του Νομάρχη αναζητήθηκε και επεστράφη αργότερα στη Νο¬ 
μαρχία από το Εθνικό Τυπογραφείο με το 11215/3.1.90 έγγραφό του. 


3. Η 96/89 απόφαση Νομάρχη Θεσσαλονίκης εκδόθηκε ενώ εκκρε- 
μούσε στο Συμβούλιο της Επικράτειας αίτηση ακυρώσεως της Ελένης 
Ματθαίου κατά της σιωπηρής άρνησης του Νομάρχη να άρει τυπικά και 
να ανακαλέσει το Δ/γμα 25.6.1960 που αφορά στην επίμαχη ρυμοτο¬ 
μία. Η αίτηση αυτή συζητήθηκε και εκδόθηκε η 2887/89 απόφαση του 
Σ.τ.Ε., η οποία παρέπεμψε την υπόθεση στην Ολομέλεια του Δικαστη¬ 
ρίου, όπου και εκκρεμεί μέχρι σήμερα. 

- Κατά της 96/89 απόφασης κατατέθηκαν στο Σ.τ.Ε. αιτήσεις ακυ¬ 
ρώσεως του Δήμου Θεσσαλονίκης και των ιδιωτών Ουρανίας Σέμογλου 
κ.λπ., οι οποίες επίσης εκκρεμούν ενώπιον αυτού. 

- Η όλη αμφισβήτηση της εκτέλεσης ή μη της απαλλοτρίωσης τελεί 
υπό τον δικαστικό έλεγχο, στον οποίο υπόκειται και η διοίκηση και μά¬ 
λιστα ως διάδικος ενώπιον του ανωτάτου διοικητικού δικαστηρίου 
(Σ·τ.Ε.). 

- Εξάλλου ο Υπουργός ΠΕ.ΧΩ.Δ.Ε. με το 22418/904/21.2.90 
έγγραφό του προς της Δ/νση Περιβάλλοντος και Χωροταξίας Θεσσαλο¬ 
νίκης, ενόψη της αμφισβήτησης επί του νομικού θέματος και της εκκρε¬ 
μοδικίας που υπάρχει, αποδεχόμενος και την 948/89 γνωμοδότηση 
της Νομικής Δ/νσης του Υπ.ΠΕ.ΧΩ.Δ.Ε., αποφαίνεται ότι δεν θα 
έπρεπε να είχε εκδοθεί η παραπάνω απόφαση Νομάρχη και συνιστά την 
ανάκλησή της. 

- Την ανάκλησή της επίσης ζήτησαν με αιτήσεις τους και οι θίγόμε¬ 
νοι από αυτήν ιδιώτες. 

- Η 96/89 απόφαση Νομάρχη Θεσσαλονίκης, εκτός από ιδιωτικά 
δικαιώματα που θίγει, συνεπάγεται την κατάργηση τμήματος ασφαλτο¬ 
στρωμένης δημοτικής οδού, που από εικοσαετίας έχει τεθεί σε κυκλοφο¬ 
ρία, καθώς και κοινοχρήστου χώρου. Τυχόν ανατροπή της υπάρχουσας 
αυτής κατάστασης με την εφαρμογή της υπόψη απόφασης θα επιφέρει 
βλάβη στα γενικότερα συμφέροντα του Δήμου Θεσσαλονίκης, σε περί¬ 
πτωση που το Σ.τ.Ε. αποφασίσει ότι συντελέστηκε η απαλλοτρίωση. 

Αντίθετα, η αναμονή της κρίσης του ανωτάτου δικαστηρίου, ανεξάρ¬ 
τητα από τον πρόσκαιρο περιορισμό άσκησης δικαιωμάτων του κυρίου 
της επίμαχης έκτασης, δεν οδηγεί σε αναίρεση και κατάργηση των επι¬ 
καλούμενων δικαιωμάτων του. 

Ύστερα από τους παραπάνω λόγους, αποφασίζουμε: 

Ανακαλούμε την 96/9.6.89, απόφαση Νομάρχη Θεσσαλονίκης 
(Φ.Ε.Κ. 405Δ/16.6.89). 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 23 Μαρτίου 1990 

Η Νομάρχης 
ΑΣΗΜΙΝΑ ΞΗΡΟΤΥΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




